projecte-aina/catalan_government_crawling huggingface dataset:
El diumenge 5 d'agost de 2018 moria a Barcelona el pintor colomenc Jesús Carles de Vilallonga, fill d'una nissaga de propietaris amb arrels a Santa Coloma de Farners, Sant Martí Sapresa i Vilanna.
El 2016 l'Arxiu Comarcal de la Selva va ingressar en dipòsit el seu fons documental cedit a l'Ajuntament de Santa Coloma de Farners.
Jesús Carles de Vilallonga va iniciar-se des de molt jove en les disciplines artístiques, especialment en el món de l'aquarel·la i també rebé formació a l'Escola de Belles Arts de Barcelona, París i Roma.
Inicià estudis d'Enginyeria a Madrid i d'Arquitectura a la Universitat de Barcelona.
Visqué una etapa decisiva de la seva vida com a artista al Québec, concretament a Montréal i a la Galeria Dominion.
A banda de Montréal, també exposà en altres ciutats importants com Nova York, Chicago, Filadèlfia, Los Ángeles, Londres, Berlín, Viena, Roma, Bilbao, Madrid i Barcelona.
El 2011 va rebre a Barcelona, a l'Oficina del Govern del Quebec, la prestigiosa distinció de l'Odre National du Québec.
Malgrat la internacionalització de la seva carrera, Jesús Carles de Vilallonga no va perdre mai el contacte amb la seva vila natal, Santa Coloma de Farners, on també va exposar de forma col·lectiva o individual.
A Santa Coloma té l'escultura La Colometa a la plaça Farners i l'any 2015, comissariada per la seva esposa, Katherine Slusher, es va presentar a la Casa de la Paraula l'exposició retrospectiva "Jesús de Vilallonga.
Aquest mateix any va ser nomenat Fill Predilecte de Santa Coloma de Farners.
L'any 2016 es va oficialitzar la cessió a l'Ajuntament de Santa Coloma, per un període de 15 anys, del fons documental de la família Vilallonga i del matrimoni Vilallonga-Slusher, que es va dipositar a l'Arxiu Comarcal de la Selva, on poden ser consultats pels investigadors i estudiosos.
El conveni estableix que el fons passarà a ser propietat de l'ajuntament un cop transcorreguts els 15 anys.
El darrer acte en què va participar Vilallonga a Santa Coloma va ser al mateix Arxiu Comarcal de la Selva per la inauguració de l'exposició "Família i Paisatge, retrats en 3D (1900-1936).
El fons fotogràfic Vilallonga", que es podrà visitar fins al 31 d'octubre del 2018.
"Vilallonga s'adreça directament a la sensibilitat i a la imaginació de l'espectador, buscant commoure'l i seduir-lo.
Una obra escultòrica seva, la 'Colometa', corona la font existent en un angle de la plaça Farners."
L'Àrea de Cultura del Consell Comarcal del Solsonès ha realitzat un treball de recerca de les cançons de transmissió oral de la comarca.
Per tal de dur-ho a terme es va formar un equip tècnic format per l'Anna Camps i l'Abel Tarrés.
Una vegada es va aplegar el material, va intervenir-hi el musicòleg Gianni ginesi, professor d'etnomusicologia de l'ESMUC.
S'han aplegat 29 cançons; d'aquestes, se n'han transcrit 27 que podem agrupar en les categories de cants de Festa i vida comunitària, cants infantils i cants narratius.
Està prevista una segona fase del projecte que consistirà en la posada en escena del treball de camp.
En el projecte hi ha participat nombroses entitats culturals de la comarca.
L'Arxiu Comarcal ha donat suport tècnic i és el dipositari dels materials aplegats.
L'Arxiu Comarcal col·labora en un treball de recerca per la recuperació de les cançons populars de la comarca
Es podran consultar els llibres d'actes de l'Ajuntament de Sant Hilari Sacalm de 1888 fins a 1973
Durant els anys 2017-2018 s'ha portat a terme la digitalització, entre altres, dels llibres d'actes de Sant Hilari Sacalm.
Concretament s'han digitalitzat 41 llibres d'actes del Ple, de 1888 a 1973, i 17 llibres d'actes de la Comissió Municipal Permanent, de 1925 a 1969.
Aquesta intervenció ha estat possible gràcies als plans d'ocupació promoguts pel Consell Comarcal de la Selva, que va poder-hi destinar durant dos anys 7 persones, 4 l'any 2017 i 3 el 2018, i s'ha donat continuïtat així a la digitalització de la documentació municipal iniciada l'any 2010.
En aquests moments ja hi ha 14 ajuntaments que tenen llibres d'actes a disposició dels usuaris mitjançant Arxius en Línia, 13 des de l'Arxiu Comarcal de la Selva i 1 des de l'Ajuntament d'Hostalric, documentació que també va digitalitzar el personal dels plans d'ocupació.
En aquests moments es treballa per poder-hi incorporar la documentació de Tossa de Mar i Amer, que ja es troba en fase de revisió, i per completar la de Riudellots de la Selva.
El pla de digitalització de la documentació municipal es va iniciar el 2010 i ja hi ha 14 ajuntaments de la comarca consultables a la Xarxa.
La intervenció d'aquest any en tasques de descripció del fons Llobet va començar a finals de maig i és previst que s'acabi pel juliol
D'acord amb el conveni de col·laboració vigent entre el Departament de Cultura i l'Escola Superior d'Arxivística i Gestió Documental (ESAGED), aquest 2019 s'ha posat disposició de l'Arxiu Comarcal una persona per realitzar tasques d'arxiu.
La direcció de l'Arxiu Comarcal ha cregut oportú dedicar aquesta intervenció al fons Llobet, que a partir del 2013 havia tingut uns quants increments i que, per raons diverses, entre les quals el trasllat a la nova seu de l'Arxiu al carrer de Sant Dalmai, restava pendent d'inventariar.
Aquesta documentació, a més del fons personal de Santiago de Llobet, constitueix un fons patrimonial i familiar de la família Llobet, vinculada a Vidreres, concretament al Mas de la Torre o Mas Llobet de Vidreres.
La documentació abasta des del segle XIV fins al segle XXI.
La descripció va a càrrec d'Ariadna Morente, de l'Escola Superior d'Arxivística i Gestió Documental (ESAGED) i historiadora, que ha realitzat altres descripcions d'entitats i associacions, ha col·laborat també amb l'Arxiu comarcal del Baix Empordà i és autora del llibre La Bisbal d'Empordà desapareguda.
Aquesta primera intervenció permetrà revisar l'organització del fons, crear un primer quadre de classificació i una fitxa descriptiva a nivell de fons.
El fons Llobet abasta des del segle XIV fins a l'actualitat.
A l'Arxiu Municipal de Lloret de Mar es conserven també unes cartes nàutiques i una part de la biblioteca
Finalitzada la revisió, l'Arxiu Comarcal de la Selva facilita la consulta en línia de 20 llibres d'actes de Riudellots de la Selva dels 61 digitalitzats l'any 2018.
L'Arxiu Comarcal de la Selva ha finalitzat la revisió dels 61 llibres d'actes de l'Ajuntament de Riudellots de la Selva, compresos entre els anys 1894 i 2014.
La digitalització es va fer l'any 2018 gràcies a un pla d'ocupació gestionat pel Consell Comarcal.
Els llibres disponibles a Arxius en línia són 20 en total, d'entre 1894 i 1970.
Concretament es podran consultar 16 llibres d'actes del ple, 3 de la comissió municipal permanent i 1 de decrets d'alcaldia.
Després de Riudellots és previst penjar els llibres d'actes de l'Ajuntament de Tossa de Mar, que ja es troben en fase de revisió avançada, i els de l'Ajuntament d'Amer.
Es treballa perquè a començaments d'aquest 2020 ja es puguin consultar a la xarxa.
D'altra banda, tot i que properament no hi ha previst poder disposar de cap pla d'ocupació, l'Arxiu Comarcal anirà continuant la digitalització de la documentació municipal o incorporant nova documentació municipal en la mesura del possible, a fi d'anar completant el projecte començat l'any 2010.
El pla de digitalització de la documentació municipal es va iniciar el 2010 i ja hi ha 14 ajuntaments de la comarca consultables a la Xarxa.
Nou recurs disponible en línia d'una exposició sobre la guerra civil a Santa Coloma de Farners, en què es parla de la Clínica Militar número 5 instal·lada, a partir de 1938, al recinte del Balneari de Santa Coloma de Farners.
Des de fa uns quants any l'Arxiu Comarcal de la Selva programa una exposició anual on es fa un recorregut de síntesi per la història de la ciutat de Santa Coloma de Farners durant una etapa determinada i, per altra banda, es posa el focus sobre un aspecte de l'etapa escollida.
Anteriorment s'havia portat a terme amb les exposicions sobre Salvador Espriu (2013) i Joan Vinyoli (2014), en què es feia un recorregut per les primeres dècades del segle passat fins als anys de la República.
Aquesta altra exposició tracta de la Guerra Civil a Santa Coloma de Farners, que havia estat estudiada per Eugeni Caireta l'any 1991 en una publicació de la col·lecció Estudis i Textos del Centre d'Estudis Selvatans.
L'exposició, de la qual es publica el material divulgatiu, reprenia el fil de les dues que la van precedir i de la publicació esmentada d'Eugeni Caireta, i s'estructura en quatre apartats.
Els tres primers feien referència al context general de la Guerra Civil de 1936, el fenomen dels brigadistes i l'existència de l'establiment hospitalari a Santa Coloma.
En el darrer s'aportava el testimoniatge de persones que, per una raó o altra, hi van ser presents.
Es tracta d'un soldat britànic, David Newman, del qual hi ha molta correspondència; un ferit basc, Antonio Peña, soldat de la Lleva del Biberó a qui es va poder entrevistar en el seu moment; una voluntària, Victòria Noguer, colomenca inquieta i de conviccions, de la qual es conserven unes quantes entrevistes; i un aleshores marrec, Josep M. Llinàs, que, juntament amb altres infants, eren convidats al centre hospitalari a berenar i a fer companyia als ferits.
Es dóna el cas que a l'Arxiu Comarcal de la Selva es conserva documentació de la Clínica Militar número 5 (consulteu la part final de l'article de Josep M. T. Grau sobre el fons), que ha estat àmpliament consultada per diversos investigadors.
No destaca pel seu volum, més aviat escàs, sinó per la seva singularitat, tal com remarca Carles Hervàs en un seu article a Quaderns de la Selva.
Els textos són obra de Gerard Buxeda, Esther Bussot i Joaquim Carreras Barnés, director de l'Arxiu Comarcal.
L'Arxiu Comarcal de la Selva conserva un petit fons sobre la Clínica Militar número 5 de Santa Coloma de Farners
Per la Setmana internacional d'Arxius l'Arxiu Comarcal de la Terra Alta s'estrena a YouToube.
Coincidint amb la Setmana Internacional dels Arxius, del 8 al 14 de juny, l'Arxiu Comarcal de la Terra Alta ha creat un petit vídeo on mostra algunes de les planimetries, la majoria alçats, d'alguns del edificis que van ser reconstruïts després de la Guerra Civil a la Terra Alta, en concret a Corbera, Gandesa, La Fatarella i Pinell de Brai.
El 25 de març de 1938 es crea el Servei Nacional de Regions Devastades i Reparacions depenent del Ministeri de l'Interior, poc després anomenat de Governació, i el servei amb el rang de Direcció General, i el setembre d'aquell mateix any es dicta el Decret-Llei d'Adopció per a la reconstrucció dels llocs més castigats, amb aproximadament el 75 % dels edificis afectats greument o enderrocats.
Regions Devastades tenia els serveis centrals a Madrid i oficines en els llocs més greument afectats o poblacions "adoptades": zona nord (País Basc, Astúries i Santander), al llarg del front de l'Aragó i de l'Ebre, al front de València, alguns llocs d'Andalusia i als voltants de Madrid.
L'organisme encarregat de les obres dutes a terme a la Terra Alta era l'Oficina Comarcal de Tortosa de Regions Devastades, la llista d'obres realitzades arriba a les 103 entre totes les poblacions, més altres 9 fetes per l'organisme que la succeeix, l'envergadura de les quals i la seva rellevància es fan paleses tot d'una veient la naturalesa de les obres fetes: abastiment d'aigües, sanejament, ajuntaments, escoles, casernes de la guàrdia civil, enllumenats, cementiris, mercats, asils, habitatges i urbanitzacions (les famoses "cases barates" o "l'obra sindical"), a més d'altres en benefici de l'Església com cases rectorals, parròquies, convents o ermites.
El fons de l'Oficina Comarcal de Tortosa de Regions Devastades (1939-1957) que es troba a l'Arxiu Comarcal del Baix Ebre, a Tortosa (ACBEB), i està integrat per uns 162 projectes arquitectònics i urbanístics, amb aproximadament 400 plànols i 1.253 fotografies.
Així doncs, aquest vídeo només és un tast del que podeu trobar consultant aquest fons.
Com sempre us animem a visitar i cercar als arxius.
Qui menja cargols per Sant Joan, té diners tot l'any.
Arriba la nit més curta de l'any, nit de festa, foc, petards i bon menjar.
A la Terra Alta mai falta el bon vi i la tradicional coca, ni tampoc els cargols amb salsa.
A la publicació El Llamp, del 30 de juny de 1927, trobem una divertida anècdota de com aconseguir els preuats cargols per a aquesta màgica nit, tota una aventura que us convidem a llegir clicant aquí.
També, segons diu la tradició, és el moment de fer la Ratafia, us adjuntem una recepta de la Fatarella de com fer-la, però només per a un litre d'aiguardent:
Des de l'ACTA us desitgem bona revetlla!!!
Una de les tasques més importants que tenim els arxius és la de conservar correctament la documentació que tenim als nostres centres per assegurar la seva perpetuació en el temps.
Moltes vegades els documents ens arriben en molt mal estat, podrits, amb absències per l'acció de lepismes i rosegadors, estripats, amb fongs,... i davant els recursos limitats que tenim la majoria no els podem donar a restaurar.
Però, el que sí podem fer és intentar aturar que es continuin degradant, això ho fem possible controlant la humitat, la temperatura i disposant-los en caixes específiques de conservació.
Això és el que hem fet a l'ACTA amb els notarials que custodiem, un cop ordenats, inventariats i catalogats, els hem depositat correctament al dipòsit.
Resta pendent digitalitzar la totalitat del fons, ja que el seu estat és molt fràgil i al manipular-lo hi ha el risc de que s'acabi de deteriorar.
De moment, ja s'han digitalitzat 15 volums de protocols i durant aquest 2020 tenim programat digitalitzar-ne més.
Tant l'inventari, com els volums digitalitzats els podeu consultar en Arxius en Línia, només cal que cliqueu AQUÍ
Inscripcions fins al 24 d'abril
El curs 'Els fons notarials: Context arxivístic i aprofitament històric' està dissenyat per assolir la capacitat d'identificar la estructura dels documents notarials.
Conèixer les seves potencialitats per al seu aprofitament en la recerca històrica.
Complementat amb una visió de la història del notariat, els notaris i els seus instruments
Dates: del 27 d'abril al 27 de maig 2020
Arxiver i doctor en història medieval per la UB amb la tesi: D' homines a universitas: notariat, règim municipal i fiscalitat (Terrassa, 1180-1322).
Inscripcions: del 14 al 24 d'abril 2020
Resolució de la residència de creació, recerca i investigació a l'ACUR 2020
L'Arxiu Comarcal de l'Urgell publica la resolució de la residència de creació recerca i investigació a l'ACUR 2020
El dilluns 8 d'abril, la comissió formada per Ramon Alberch (Arxiver i historiador.
President d'arxivers sense fronteres internacional), Joan Busqueta (Vicerector de Cultura i Extensió Universitària a la Universitat de Lleida), Françoise Delmez (Directora de Maison Losseau i escriptora), Joan Fontcuberta (Artista, docent, crític i promotor d'art, especialitzat en fotografia), Oriol Fontdevila (Comissari, escriptor i investigador especialitzat en pràctiques artístiques i educació), Diego Rey (Artista, docent.
Treballa al Bulli Foundation) i la direcció de l'Arxiu Comarcal de l'Urgell, ha seleccionat les següents propostes per al programa de residències del 2020 ( La realització d'aquesta convocatòria està subjecte a l'evolució de l'emergència sanitària del COVID-19 ):
Francisco Navarrete Sitja, amb el projecte 'La interfaz primitiva'
Daniel Gasol, amb el projecte 'Workers in progress'
Jaume Francesc Simon, amb el projecte 'Exp.Capsula.Temps.Creu.Terme.TRG'
Marta Bisbal, amb el projecte ' Tocar de peus a terra'
Elisabetta Cunegatti, amb el projecte ' On a date with the archive'
El nostre agraïment a tots els participants, tant els seleccionats com els que no, pel seu interès en la nostra entitat i aquest projecte.
Els convidem a seguir les nostres activitats i a participar en la propera convocatòria que sortirà publicada el novembre del 2020.
L'Arxiu Comarcal del Vallès Occidental i l'Arxiu Històric de Terrassa ara es poden visitar i recórrer online
El proper 13 de febrer a les 19 h. els arxius comarcal, històric i administratiu de Terrassa organitzen dues activitats dins les celebracions del Centenari de l'arribada dels Ferrocarrils a Terrassa.
Presentació del número 34 de la revista 'Terme'
Reserveu el 3 i 4 de desembre per la tarda, us reservem quatre conferències molt interessants!
L'Arxiu Comarcal del Vallès Occidental i l'Arxiu Històric de Terrassa ara es poden visitar i recórrer online
Entrada a l'Arxiu Comarcal del Vallès Occidental
Ens vestim de gala per celebrar el Dia i la Setmana Internacional dels Arxius, i oferir-vos la visita virtual a l'Arxiu.
A partir d'ara, podreu recórrer les dependències de tot l'equipament.
El nou i modern edifici que allotja l'Arxiu, inaugurat el 9 de juny de 2014, té una superfície de 3.200 m2 i es divideix en tres àrees bàsiques.
Una primera àrea a la planta inferior de cinc dipòsits convencionals més un sisè per a formats especials.
Una àrea de tres dipòsits en una planta superior, amb moll de càrrega i descàrrega i secció de desinfecció, de neteja i de magatzem.
Finalment, una àrea principal amb un dipòsit convencional, una sala de treball interna, una sala de digitalització, dos dipòsits refrigerats per a la preservació de fotografies, una sala de treball externa, una espaiosa sala de consulta pública, un espai per a activitats de formació i una sala polivalent de gran capacitat.
Veureu els espais públics i les zones de treball que normalment no són d'accés al públic.
Visitareu els diferents dipòsits a on tenim instal·lada la documentació.
Podreu anar veient documents de totes les tipologies, formats i suports, us hem fet una mostra per destacar-los i que pugueu anar trobant-los disseminats per tots els espais.
Trobareu exposicions, mostres de materials que fem servir, etc.
El disseny de l'espai de l'Arxiu té un doble objectiu, per un costat, la finalitat de preservar, conservar, tractar i difondre el patrimoni documental d'àmbit local i comarcal, per la qual cosa incorpora eines de tractament digital.
I per l'altre, facilitar l'accés a aquest patrimoni documental, així com les activitats per a la seva difusió i que l'Arxiu desenvolupi una important funció d'agent cultural i social al servei de Terrassa i del Vallès Occidental.
En definitiva, us endinsareu en la riquesa, diversitat i pluralitat documental que és la realitat d'un arxiu històric públic, com l'Arxiu Comarcal del Vallès Occidental i Arxiu Històric de Terrassa, que custòdia documentació de 12 segles, esdevenint una immensa font d'història, coneixement científic i cultura amb majúscula.
Benvingudes i benvinguts, passeu i gaudiu de la visita, que l'Arxiu és casa vostra!
Josep Maria Abad, Miquel Estirado i Francisco Fuentes presenten la seva nova publicació el dimarts 16 de desembre, a la sala d'actes de l'Arxiu Comarcal del Vallès Occidental
Antoni López Massó ens presenta la seva novel·la.
La presentació serà el 15 de desembre a les 19h. a la sala d'actes de l'Arxiu Comarcal del Vallès Occidental
El passat 27 de novembre es va formalitzar la donació del fons familiar Pi de la Serra
L'acte tindrà lloc el proper 9 de juny, a les 18h, a Terrassa
L'abril de 2017 la historiadora terrassenca Lourdes Plans i Campderrós ens va deixar, però la seva obra sobreviu a través del seu fons documental, voleu accedir-hi?
La nova exposició estarà disponible del 5 al 28 de novembre
Demà 30 d'octubre a les 18:30 farem la presentació de la restauració de la Tarifa de Fusters de 1871
L'Arxiu Històric de Terrassa - Arxiu Comarcal del Vallès Occidental conjuntament amb Terrassa Centre ha engegat una nova iniciativa de participació ciutadana, aquesta vegada sobre la cuina dels nostre avantpassats
Ens voleu ajudar a millorar les descripcions dels documents fotogràfics custodiats a l'Arxiu Comarcal de l'Urgell?
Avui us proposem la imatge d'un poblet del nostre entorn del fons personal de Miquel Martí Florensa
Feu un cop d'ull a la imatge enllaçada al facebook d'Amics de l'Arxiu de l'Urgell i feu-nos un comentari si coneixeu aquest indret o qualsevol aportació per millorar la descripció.
Ja podeu consultar el darrer número del full informatiu de l'Arxiu
L'Arxiu Comarcal de l'Urgell ha publicat el número 9 del seu full informatiu trimestral.
En aquesta edició us presentem la represa de la col·lecció Ardèvol per a la difusió de documents i treballs d'investigació de l'Arxiu Comarcal de l'Urgell.
Com a tema central us proposem una història d'alts vols. Els camps d'aviació a Tàrrega entre els anys 1914 i 1939.
I acabem aquest número de ' Sarret ' amb el capítol urgellenc de la marxa entre Barcelona i Osca que els esportistes catalans van fer el juny de 1931 en homenatge als màrtirs de la República.
Com sempre també hi podreu trobar un recordatori d'activitats i dates relacionades amb el nostre centre.
III jornades d'estratègies humanes d'aproximació al medi 'De peus a terra'
DePaT _[03] vol ser un espai de reflexió sobre els canvis en les nostres estratègies culturals d'aproximació al medi al llarg de la història i les conseqüències que han comportat presentant i aportant elements que ajudin a generar coneixement, idees i pensament pretén fomentar i millorar les xarxes relacionals i socials dels nostres ciutadans/es.
Aquest espai de reflexió s'engloba dins el programa d'experimentació de l'Arxiu Comarcal de l'Urgell ACUR-LAB i també dins el Programa Tàrrega Comunitària, impulsat des de l'Oficina d'Acció Social i Ciutadania de l'Ajuntament de Tàrrega, que promou el treball transversal amb l'objectiu de millorar la inclusió i la cohesió social al municipi.
Aquesta edició de DePaT _[03] compta també amb la participació de l'Associació Alba, el Centre de formació "la Solana", l'Escola de Sobreestants i l'Ajuntament de Maldà, com a organitzadors de les activitats.
Aquesta nova edició de "De peus a terra" girarà a l'entorn de dos temes: per una banda,l'energia solar; i per l'altra, i dins l'eix de sistemes de construcció tradicionals, la construcció de fonaments, paret de tàpia i teulada de canya.
En definitiva us proposem un seguit d'activitats que ens donin eines per poder tocar de peus a terra
Primera activitat: Taller de construcció de fonaments de pedra.
Ubicació: Associació Alba Onze de setembre, s/n – Tàrrega
Docent: Sadurní Colom, monitor del Centre de formació "la Solana"
Nota: fi del termini per a la inscripció a aquesta activitat: 23 d'abril de 2014
Durant la Setmana Santa podreu gaudir presencialment de l'arxiu històric i consultar físicament els més de 5 quilòmetres de documentació, concretament els dies 15, 16 i 17 d'abril de 9 a 14 hores
L'Arxiu Històric de Terrassa i l'Arxiu Comarcal del Vallès Occidental, hem decidit donar un pas decisiu i sense retorn en el camí de la integració de la perspectiva de gènere i el respecte a la diferència.
Des de l'Arxiu Comarcal del Vallès Occidental i l'Arxiu Històric de Terrassa, et volem convidar a participar en l'Acte
Compromís dels arxius amb la participació i la memòria de les dones
Inaugurem d'exposició i projecció del documental "El compromís veïnal, sindical i polític de les dones de Terrassa a la Transició" el 21 de març a les 18:30 a l'arxiu històric.
Publiquem el catàleg del fons personal de Salvador Alavedra Invers
Voleu saber quines activitats hem dut a terme el passat 2018?
Voleu saber quants usuaris hem tingut durant l'any passat?
Visita d'alumnes de segon de primària de l'escola Sala Badrinas (març 2018)
Publiquem la memòria de gestió de l'Arxiu Comarcal del Vallès Occidental - Arxiu Històric de Terrassa (ACVOC-AHT) del 2018, 18 pàgines on figuren dades com ara: el moviment i tractament dels fons, contractes, convenis, col·laboracions, usuaris, consultes, préstecs, reprografies, difusió, biblioteca auxiliar, infraestructura i personal, així com el detall del volum documental que custòdia l'arxiu.